PTA-busongeluk eis 29 | Maroela Media
Minstens 29 mense is dood en 11 ernstig beseer ná 'n busongeluk Maandagagaand op die Moloto-pad naby Kwaggafontein, 100 km oos van Pretoria.
"Die dodetal staan tans op 29," het Joseph Mabuza, woordvoerder van die departement van veiligheid, gesê.
Die bus was van Pretoria onderweg toe 'n vragmotor glo uit sy baan geswaai het. "Die vragmotor het vir 'n stilstaande voertuig uitgeswaai en teen die aankomende bus vasgery," het Mabuza verduidelik. "Ons het nie bevestiging of die vragmotorbestuurder en busbestuurder die ongeluk oorleef het nie."
Drie van die beseerdes het in die hospitaal aan hul beserings beswyk. Agt is steeds kritiek en 12 mense het geringe beserings opgedoen. Die beseerdes is na 'n hospitaal in nabygeleë KwaMhlangu geneem.
Die busmaatskappy se naam is nog nie bekend gemaak nie.
Die Moloto-pad is bekend vir talle noodlottige ongelukke. Ongeveer 50 000 mense gebruik daagliks dié roete om by hul werk in Pretoria uit te kom. Die pad is smal en vol slaggate en ongeveer 635 busse maak daagliks van die pad gebruik. Altesaam 18 mense is verlede maand in 'n ongeluk op dié pad dood.
Klik hier vir foto's en meer inligiting.
W-Kaap-plaaswerkers steek vragmotor aan die brand
More almal, hel dis n wrede ongeluk. Daai pad is regtig die pad van die dood soos die R300 pad hier is by ons in die kaap. Oja Maggie ek het maar net in n ligte luim gese ny skoonma is amper die duiwel self. En as klein Steenkamp skuldig bevind word skuld jy ons almal wat jy aangeval het n heerlike ete met reiskostes ingesluit.
Hoeveel mense moet nog sterf ALVORENS daar iets aan die pad gedoen word – veral gesien in die lig dat so 'n groot aantal motoriste die pad gebruik – dis SKANDELIK om die minste te sê.
Soms is ek genoodsaak om daar te ry, en ek moet ook erken, baie motoriste neem kanse, dis soos om selfmoord te pleeg.
More trip , dankie en as jy weer Kaap toe kom is jy enige tyd welkom om by ons te kom woon en n heerlike vakansie in die Paarl te geniet. Dis werklik mooi wereld.
Hierdie Kapenaar sê sommer baie welkom Trippie en dis lekker om jou en van jou bekkige maats weer terug te hê op Maroela